Suutsin esmaspäeval maha müüa oma laste-äriidee koos väljasebitud kontaktide ja muu alustatuga. Neljapäeval laekus raha ja kappasin kohe poodi - naiste värk. Ostud: uus kleit, teksad, kauaihaletud uued Adobe programmid.. Õhtul leidsin ka kaks sõpra, kes olid pühadeks linna jäänud ja läksime pidulikule  õhtusöögile tähistama. Peale shampust liikus kõik edasi lõbusalt ja ladusalt: paar kokteili, uus kohvik, paar kokteili, ööklubi..nalja nabani.  Hommikul ärkan korralikult kodus diivanil. Võtan pohmellitableti, käin pesus.. Kööki jõudes tabab mind paanikahäire: kapi peal vedeleb poolikult söödud karp tomatis räimedega, kahvel ka sees ja tühi veinipudel kõrval! Torman ust kontrollima: muidugi ööseks lukust lahti jäänud. Kiire kõne sõpradele - appi, magasin uks lukust lahti, midagi varastatud nagu pole aga köögis  on keegi söömas käinud!? Selgub, et peale klubi oleme hankinud tee pealt sööki ja veini (!?) ning tulnud minu poole edasi pidutsema. Värske õhk saatis pildi taskusse ja kuidas ma ka püüaks - peale klubi enam midagi ei meenu. Huvitav, mitu aastat läheb harjumiseks, et ei tohiks enam juua nii nagu 10 aastat tagasi. Ja et nr 36 asemel mahub nüüd riietesse nr 38..